Perhekuvauksen kellonaikaa valitessa kannattaa huomioioda kaksi asiaa: lapsen tai lasten jaksaminen ja valo. Tärkein mielessä pidettävä juttu on, että kellonaikaa miettiessä huomioidaan lapsen jaksaminen ja mahdollinen päiväunirytmi. Hyvä kellonaika voi olla esimerkiksi heti lapsen päiväunien jälkeen tai mikä tahansa aika kun lapsi on yleensä pirteimillään ja hyväntuulinen. Tässä asiassa kannattaa mennä lapsen ehdoilla niin pitkälle kuin mahdollista:) Toinen huomioitava asia erityisesti miljöökuvauksen kohdalla on valo. Miljöökuvauksessa valo on yleensä parhaimmillaan kun aurinko on matalalla eli paras aika lapsikuvakseen valon puolesta on ilta ennen auringonlaskua tai aamupäivä kun aurinko on vielä nousemassa. Tottakai vuodenaika vaikuttaa tähän eli esimerkiksi talvella aurinko ei nouse kovin korkealle missään vaiheessa, joten sellaista huonoa keskipäivän valoa ei ole edes tarjolla. Siinä tapauksessa valon puolesta hyvä aika kuvata voi olla siis koska tahansa kun valoa ylipäätään on. Tampellassa sijaitseva studioni on luonnonvalostudio, joten siellä hyvä aika valon puolesta on koska tahansa kun valoa on. Mitä enemmän sen parempi. Edes suora auringonpaiste ikkunaan ei haittaa vaan valo saadaan tarvittaessa pehmennettyä sitä varten asennetuilla läpikuultavilla verhoilla. Perhekuvaus studiolla onnistuu siis loistavasti valoisaan aikaan kellonajasta riippumatta.